Cuneiform Tablet Kt 94/k 739 (AKT 6a 233)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-ma-sú-wi ú lá-ma-sí qí-bi₄-ma um-ma en-um-a-šùr-ma a-šu-mì ší-ma-tim ša a-bi-ni tí-ir-tí a-dí 5-ší-šu áš-pu-ra-ki-ma ma-tí-ma tí-ir-tí ú-lá e-zi-ba-am-ma úz-ni lá ta-pá-tí-i ù li-ba-am ú-lá ta-dí-ni-im a-na-ku a-lá-nu-tí a-ḫa-tám ú bé-el-tám ša-ni-tám ma-nam i-šu-ú iš-tù u₄-mì-im ša a-bi-i i-mu-tù a-šu-mì mu-ší ú ú-ri lá a-ša-ga-šu-ni a-šur ú i-lá-bi-ni li-ṭù-lá um-ma a-na-ku-ma <gap>-tí-iš a-ḫa-tí ú-za-kà ú bé-tí-ša ú-ba-áb-ší-ma pá-ni-ša ṣa-al-mu-tim ú-ša-an-wa-ar a-tí ma-tí-ma tí-ir-tí-ki lá i-li-kam-ma li-ba-am ú-lá ta-dí-ni-im i-na u₄-mì-im ša ṭup-pí ta-ša-me-a-ni a-šur-ma-sú-i ù a-tí me-eḫ-ra-at ší-ma-tim šu-ba-al-ki-ta-ma iš-tí a-lu-wa šé-bi₄-lá-nim 0.5 ma-na KÙ.BABBAR ku-da-tum ub-lá-ki-im 0.5 ma-na KÙ.BABBAR a-ḫa-ma 2 GÍN a me-er-i-tí-ki a-lu-wa na-áš-a-ki-im bé-el-tí a-tí mu-ší ú ú-ri ša-zu-za-tí-a ša-am-ṭí-i-ma a ma-lá áš-pu-ra-ku-nu-tí-ni 2 ṭup-pé-e ša dí-in a-lim{ki} le-qé-a-ma áš-du ú a-lu-wa ṭù-ur-da-nim ú mì-ma ša lá É a-bi₄-ni a-ḫu-ur-tám šu-up-ra-nim-ma uz-ni pé-té-a um-me-a-nu a-bi₄-ni be-tám ik-ta-an-ku